[Breaking] ซีพี ได้หุ้น เทสโก้ โลตัส แล้ว
ข่าวใหญ่ ซ้อนข่าวใหญ่ในวันที่ตลาด -90 จุด ข่าวนี้ก็คือซีพี ได้เป็นเจ้าของ เทสโก้ โลตัส ในประเทศไทยแล้ว
9 มี.ค. 2563

[Breaking] ซีพี ได้หุ้น เทสโก้ โลตัส แล้ว
ข่าวใหญ่ ซ้อนข่าวใหญ่ในวันที่ตลาด -90 จุด ข่าวนี้ก็คือซีพี ได้เป็นเจ้าของ เทสโก้ โลตัส ในประเทศไทยแล้ว
รายละเอียดก็คือ เมื่อไม่กี่นาทีมานี้ CPALL ได้แจ้งต่อตลาดว่า จะเข้าลงทุนใน บริษัท เทสโก้ สโตร์ส 40% ซึ่งบริษัทนี้จะเข้าลงทุนในบริษัทเทสโก้โลตัสประเทศไทย และเทสโก้ประเทศมาเลเซียทั้งหมด
โดยเงินลงทุนของ CPALL จะมีมูลค่าประมาณ 95,981 ล้านบาท
ซึ่งมีการระบุว่ากิจการที่ เทสโก้ ประเทศไทย และมาเลเซียรวมกันมีมูลค่า 338,445 ล้านบาท โดยผู้ที่ซื้อก็คือ CPALL 40% ซี.พี.เมอร์แชนไดซิ่ง บริษัทในเครือ CPF 20% และ บริษัท เจริญโภคภัณฑ์ โฮลดิ้ง 40% สรุป เครือซีพีจะเป็นเจ้าของทั้งหมด
ทั้งนี้ก็ต้องติดตามกันต่อไปว่า การที่ซีพีได้ เทสโก้ โลตัสไป จะเจอปัญหาเรื่องการแข่งขันทางการค้าหรือไม่
แต่ในตอนนี้ต้องขอบอกว่า
เรากำลังจะอยู่ในยุคที่
เข้า 7-Eleven ซื้อ Makro ชอปปิง Tesco Lotus
ทุกอย่างเป็นของซีพีทั้งหมดแล้ว..